LidanRubinov/Halacha-QA huggingface dataset:
שאלה: תכשיטים ביום הכיפורים: לרב. האם יש בעיה הלכתית לאשה לענוד תכשיטים ביום הכיפורים?
תשובה: משנה ברורה (תרי, טז): "לא יקשטו עצמם בתכשיטים שמתכשטים בשבת ויום טוב מפני אימת יום הדין". תכשיטים שלובשים בימי החול גם מזהב מותר. הרחבת תשובה: רע"א שם אסר תכשיטי זהב משום חטא העגל, שאין קטגור נעשה סנגור. והוסיף: אך לנשים ולויים מותר שלא היו בחטא העגל. ויש אסרו בכל אופן גם לנשים: א. שלא ליצור מריבה משפחתית, שלבעל אסור ולאשה מותר. ב.האיסור על כלל ישראל, גברים ונשים. אך למעשה האיסור משום חטא העגל לא שייך שמדובר בזהב הנמצא על הבגדי לבן המחופים בזהב ולכן שייך רק בתכשיטים השייכים לבגדים. אך תכשיטים כמו צמידים, שעון משקפיים ושרשרות, האיסור הוא רק מאימת יום הדין ומה שרגילין ללבשם בימי החול מותר.
שאלה: תשובה על חניה ללא ת : לכבוד הרב דוד חי הכהן שליט"א אני בעל תשובה ובעברי חניתי במקומות חניה ללא ת ואיני יכול לשער את הסכום הנדרש שצריך להחזיר. מה התיקון לכך?
תשובה: כיון שהחניה אינה גורמת נזק, והסכום הנדרש הוא בבחינת קנס הרתעה- נראה לי שאין צורך לשלם, ורק תקבל שלא לחזור על כך.
שאלה: לקטוף סכך של העיריה לסוכה: בעיר בה אני גר ישנם עצי דקל- כפות תמרים. 1. האם מותר לחתוך ולהשתמש בסכך ללא אישור? 2. באם צריך אישור - מי יכול לאשר כדי שלא יהיה סכך גזול?
תשובה: 1. אסור (תרלז, ג). 2. נראה לי מחלקת משק (האחראים על הגיזום ולתת רשות לגזום).
שאלה: מעקה לגג האוטובוס שבגן המשחקים: בישוב שלנו יש אוטובוס ישן בגן שעשועים וילדים עולים לגגו. לאוטובוס אין מעקה בגג. האם יש איסור הלכתי להתיר לילדים לעלות לגג של האוטובוס? האם יש חובה על הישוב לנעול את הפתח לגג?
תשובה: כל מקום שיש סכנה יש לנקוט אמצעי זהירות שלא יגיעו לכלל סכנה. אמנם מברכים רק על עשיית מעקב לגג, אך הדין הוא זהה לעניין מניעת נזק. "ושמת דמים בביתך כי יפול הנופל ממנו" - החינוך אומר שיש מצווה להסיר את כל הדברים שעלולים להזיק לבני אדם. לכן יש חיוב למנוע את הסיכון שמישהו יינזק.
שאלה: סמרטפון חסום כמעט לגמרי: לכבוד כבוד הרב! אני נער בן 15 ואני משתמש בסמארטפון ללא אינטרנט אך יש בו גישה להתחבר לwi-fi (כלומר, להתחבר לאינטרנט שנמצא בבית). האם יש בעיה בכזה מכשיר?
תשובה: באינטרנט ישנם הרבה דברים שליליים. כל אדם השייך לעולמה של תורה - הלוואי ולא ישתמש במכשירים כאלו. החשש שמא ייפגע עולה על התועלת שיכולה לצמוח לו משם. אם אדם צריך לצורך עבודה - הוא יכול להשתמש בזהירות. אך לשאר השימושים - זה לא ראוי כלל. אני ממליץ שלא להשתמש בפלאפון כזה, בלי ההתחכמויות ובלי הנזקים, אלא בפלאפון פשוט.
שאלה: חומרת יום הכיפורים: האם יש בכל זאת ענין להחמיר ביו"כ גם מי שמיקל בשבת, כמו שכתב מרן בשו"ע שיש מקום להחמיר בעשרת ימי תשובה גם בדברים שרגיל להקל כל השנה? השאלה נשאלה בהמשך לשאלה "חומרת יום הכיפורים"
תשובה: שבת ויום הכיפורים שוים בדין לאסור, וצריך להקפיד בכול. התשובה הקודמת ציינה את רמת האיסור, אבל למעשה אין הבדל וכול דבר האסור בשבת אסור ביום הכיפורים. ובאשר לדוגמא שהבאת: להקפיד בדברים ששנויים במחלוקת כמו אכילת פת עכו"ם שרבים הקלו בחו"ל לאכול פת עכו"ם ממאפיות,אמר השולחן ערוך שראוי להקפיד יותר בימים אלו גם אם כול השנה מישהו מקל בעשרת ימי תשובה ראוי להחמיר יותר.
שאלה: צום יום הכיפורים: אמי חולת סכרת וכל שנה צמה ביום הכיפורים. היא פשוט לא לוקחת את הכדורים (היא בת 72). האם זה מותר לצום בסכרת? שאלה נוספת- לפני כשבועיים לאמי היו דימומים מהרחם וההמוגלובין שלה ירד ל-6.8 היא אושפזה בבית חולים ונתנו לה 2 מנות דם. עכשיו ההמוגלובין עלה ל-9.8 והיא שואלת האם מותר לה לצום מחרתיים ביום הכיפורים? אבקש את תשובתכם בהקדם. ב מראש וגמר חתימה טובה.
תשובה: עליכם לפנות לרופא המטפל בה ולשאול לגבי הצום. למיטב ידיעתי, יש סוכרת שאסור בה לצום וצריך לאכול כרגיל, ויש שמותר (בעיקר סוכרת מבוגרים). כמו כן, המוגלובין נמוך הוא מסוכן. בקיצור, תשאלו את רופא ירא שמים בעניין. אם לא תמצא, אפילו רופא אחר שמבין במחלה. אתם יכולים לשלוח שוב שאלה עם דברי הרופא. בברכת התורה, WWW.Yeshiva.org.il
שאלה: עשר זכירות: האם בבקשה תוכל לפרט לי את כל עשר זכירות שצריך אדם להגיד כל יום. אם אפשר שזה יהיה הסבר, כי חלקם אני לא מבינה.
תשובה: זה הנוסח של עשר הזכירות שמצאתי בסידור: לשם יחוד קודשא בריך הוא ושכינתיה, הרי אני מקים מצות עשרה זכירות. שחיב אדם לזכר בכל יום. ואלו הם: א. יציאת מצרים. ב. והשבת. ג. והמן. ד. ומעשה עמלק. ה. ומעמד הר סיני. ו. ומה שהקציפו אבותינו להקדוש ברוך הוא במדבר ובפרט בעגל. ז. ומה שיעצו בלק ובלעם לעשות לאבותינו "למען דעת צדקות ה'" (מיכה ו, ה). ח. ומעשה מרים הנביאה. ט. ומצות "וזכרת את ה' אלהיך כי הוא הנתן לך כח לעשות חיל" (דברים ח, יח). י. וזכירת ירושלים תבנה ותכונן במהרה בימינו אמן: אני חושב שהדברים הם ברורים. אם יש משהו שאינך מבינה שלחי כשאלת המשך ונענה לכל עניין לגופו. בברכת התורה, WWW.Yeshiva.org.il
שאלה: מצוות הצדקה : מצוות הצדקה היא מן המצוות הגדולות שבתורה. האם תרומה לבית הכנסת או אירגון חב"ד נחשבת ל"צדקה"?
תשובה: בהחלט.
שאלה: זמנן הדלקת נרות שבת בנתניה: לכבוד הרב, אני גר בנתניה ובבית אשתי מדליקה נרות שבת עפ"י הזמן שרשום בלוח עבור תל אביב (מדובר בלוח ציון שמופיעים בו 3 זמני הדלקת נרות: ירושלים, תל אביב, חיפה). לאחרונה הגיע לידי לוח שנה של ישיבת רבי שמעון בר יוחאי, שבו מופיעים זמני הדלקת נרות עבור מספר ערים נוספות וביניהם נתניה ותל אביב. בלוח זה הזמן של נתניה שונה מתל אביב בהפרש משמעותי כ- 8 דקות נתניה יותר מוקדם מתל אביב. האם זה ר שנמשיך להדליק לפי לוח ציון בזמן שרשום עבור תל אביב או שאנו צריכים להדליק לפי הלוח של ישיבת רבי שמעון בר יוחאי בזמן שרשום עבור נתניה?
תשובה: הפרש של 8 דק' בין נתניה לתל אביב לכאורה לא יכול להיות. אם יש הפרש, לכתחילה תדליק לפי המקום בו היא נמצאת אם יש לו את המידע הרלוונטי, אך מכיוון שבכל מקרה נוהגים להדליק 24 דק' לפני השקיעה לא נורא אם הדליקה לפי תל אביב.
שאלה: למלא מכל דלק ביום שישי לחילוני: ביום שישי בבוקר אדם חילוני נכנס לתחנת דלק ואומר לבעל התחנה "תמלא לי מיכל שלם כי אני נוסע בשבת לחרמון", מותר למלא?
תשובה: אם זה סמוך לכניסת השבת אין למכור דלק כי ודאי שיש בזה סיוע לעבירה, אולם אם זה בבוקר ויתכן שיגמור את הדלק במשך היום, וכן יתכן שתתבטל נסיעתו לחרמון מסיבות שונות, וגם אם לא תמכור יקנה במקום אחר אפשר להקל בצירוף כל הנ"ל על מנת לא לגרום לשינאה חלילה. תדלוק בתחנת דלק הפתוחה בשבת
שאלה: האם מותר לבנות לשיר באוטובוס: נערות חוזרות בתשובה נוסעות לקברי צדיקים ויש שם גם נשים נשואות שאחראיות עליהן ויש נהג גבר והנערות רוצות לשיר במשך הנסיעה שירי קודש וזה חלק מהוויי הרוחני. המותר כי הנהג טרוד באומנותו?
תשובה: אפשר להקל בתנאים הבאים, שהבנות הסמוכות לנהג ישירו בקול נמוך, והבנות האחרות ישתדלו לשיר ביחד בלי הבלטה פרטית של אחת מהן.
שאלה: כאב גרון ביום כיפור: אני סובלת כבר שבוע מכאב גרון שמלווה בגירוי לשיעול וגם בצרידות (אין לי קול). כשיש לי גירוי בגרון אני נכנסת להתקפי שיעול וקשה לי לנשום, מה שמקל על כך הן טבליות מציצה או ספריי או מים או מציצת סוכריה כלשהי. את צום גדליה עברתי, אבל תחושת המחנק מפחידה וקשה (צום יום כיפור ארוך יותר). שאלתי- במידה ואכנס להתקף של גירוי בגרון שמפריע לנשום אוכל למצוץ טבליה או להשפריץ ספריי? (טעם הספריי לא טעים וטעם הטבלייה נסבל)
תשובה: הספריי מותר. הטבליות לא
שאלה: לזרוק טיטולים לפח בשבת: אבקש את הכרעת הרב נבנצאל. אם באמבטיה יש שקית של טיטולים מלוכלכים בשבת, בין בלי ריח בין אם ריח. האם יש פה את ההתר של גרף של רעי או שהתר גרף זה רק במקום של דיור שיושבין שם סלון,מטבח,חדר שינה ויהיה אסור לטלטל? 2- חדר צדדי בבית שיש שם מקום שפח האשפה נמצא ויש שם גם מגירות של מגבות. אם הפח שם מלא מותר לזורקו? כי הרמב"ם כותב (כו, יג): גרף של רעי אם היה בחצר שיושבין שם. ובפירוש המשניות (טז, ז) כותב שיהיה בבית דירה.
תשובה: היתר גרף של רעי הוא בכל מקום שבו שוהים אנשים בפועל, ומותר לפנותו בזמן שהימצאותו ליד האנשים גורמת להם אי נעימות. בשורות טובות
שאלה: צום בהריון: אני בהריון בשעה טובה בשבוע 34. אתמול היו לי מעט צירי בריקסטון היקס, ולאחר בדיקות במיון נאמר לי שאני צריכה לשתות ולנוח. היום נבדקתי שוב וב"ה הכל ר. בבדיקה היום אמרתי לרופא שברצוני לצום ומה הוא ממליץ לעשות, והוא אמר שהוא ממליץ שלא לצום. מה עלי לעשות והאם יש דרך בה אוכל לצום גם אם באופן חלקי?
תשובה: צריך לנוח לשתות ולאכול בשיעורין מותר לך במצבך לשתות 40 מיליליטר (CC) כול 9 דקות, ואם יהיה צורך אפשר לרדת לכול 4 דקות,אפשר לשתות שתיה עשירה ממים, חלב מיץ טיבעי וכדומה. באכילה מותר לך עד חצי פרוסת לחם אפשר למרוח מעט על הפרוסה ולאכול כול 9 דקות. עדיף לנוח בבית מאשר להגיע לבית הכנסת ותצטרכי להרבות בשתיה או אכילה
שאלה: סכין שחותכים בה לפעמים בשר - המשך: האם כן יהיה בדיעבד אפשר לסמוך על הבית מאיר, שפסק שבשאר דבר חריף (חוץ מצנון) בכלי שאינו ב"י יש להקל בדיעבד, ובפרט גבי סכין חולב שרוב תשמישו בצונן, וכתב הדעת תורה על דבריו שבסכין חולב יש לומר כדבריו? השאלה נשאלה בהמשך לשאלה "סכין שחותכים בה לפעמים בשר"
תשובה: לפי המחבר, הירק שנאסר הוא ירק מסויים מכיוון שהוא חריף באופן מיוחד (אפי' יותר מבצל). יהודי אשכנז החמירו בכל דבר שיש בו דוחקא דסכינא ויש בו חריפות (כבצל, שום וכדו'). מכיוון שכך (זו חומרה דרבנן), אפשר לסמוך על הבית מאיר.
שאלה: ללבוש גרביים צנועות לבנות: אני רואה שבציבור הדתי לאומי יש הרבה שהולכות בלי גרביים. האם יש היתר לבנות ללכת בלי גרביים? אם כן, על מה מסתמכים כשמתירים זאת?
תשובה: החובה ללכת עם חצאית מאחרי הברך. כך פסקו פוסקים רבים ובינהם החפץ חיים והגר"ע יוסף שליט"א. המחמירה ללכת עם חצאית עד הקרסול תבוא עליה ברכה. ללכת עם גרביים שקופות אין טעם בכך (ילקו"י אוצר דינים לאשה והבת פרק ס,ב). וגם כאשר מכסים חשוב שהבגדים לא מנקרי עינים, צמודים וכו'.
שאלה: חייבים להחזיר לחנות מחשב שקיבלתי בטעות?: אני נמצא כרגע בשליחות בחו"ל. הזמנתי מחשב מהאינטרנט. לאחר שהמחשב לא הגיע התקשרתי לחברה והם אמרו שהם שלחו אותו לבית ספר שבו אני עובד. אמרתי להם שזה טעות ובדקתי את זה והמחשב לא הגיע לבית ספר (שאלתי את העובדים). אז הם שלחו לי מחשב אחר במקום. לאחר כמה זמן ה"אב בית" של הבית ספר מוצא מחשב בחדר שלו. מתברר שאחד העובדים שלו לקח בטעות את המחשב. האם אני צריך להחזיר את המחשב לחברה ("טעות הגוי" או שזה לא שייך), וגם אני חושש להחזיר כי אולי הם יאשימו אותי ויחייבו אותי לפחות על המשלוח ואולי גם על ערך המחשב שירד?
תשובה: על פי הדין המקובל, אינך חייב להשיב את המחשב, הדבר נחשב לטעות גוי, הדומה להפקעת הלוואתו של גוי, שמותר להפקיעו באופן שהדבר לא עתיד להיוודע לגוי. אמנם אם על ידי שתשיב את המחשב יתקדש שם שמים דרך זה שיתייקר שם ישראל יש מצווה להשיבו. (הדבר תלוי במציאות, ייתכן שבחברה גדולה לא ישימו לב שזה הוחזר על ידי יהודי) אמנם יש מקום לחוש למאירי שכותב שההיתר לקחת את אבידת הגוי נאמר רק בציור שהגוים עובדי אלילים וחסרי חוקים ונימוסים, ובזמן שהגויים ינהגו בדרכי נימוסים ויושר יש להשיב להם את אבדתם.לאור זאת יש מקום להשיב את המחשב לחברה. אמנם אם יש חשש סביר שיחייבו אותך, אינך חייב להשיבו, יש לבחון האם חשש זה סביר שהרי אפשר שאדרבה הם יעריכו את הישרות שלך. הרחבת העניין: השו"ע בסימן שמח, פוסק שמותר להפקיע את הלוואתו של נכרי, וסובר שמותר אף להטעות את הגוי באופן שלא יוודע לו העניין, כדברי רש"י (ד"ה ואיבלע ליה) ותוס' (ד'ה יכול) ב"ק קיג ע"ב. הרמ"א שם מזכיר י"א שאסור להטעות את הגוי, (מרדכי שם, שלומד זאת בק"ו מגניבת דעת) אמנם גם לדבריו, האיסור הוא איסור להטעות, אך אם עבר והטעהו, אינו חייב להשיבו לו את הממון, כמבואר בפתחי תשובה שם. הש"ך מזכיר את המהרש"ל (ב"ק פ"י סימן כ') שבדרך מקח וממכר אסור לקחת ממונו של הגוי, פרוש דבריו, שהגורם לגוי לטעות בשעת המקח, נחשב לגזל גמור, כיוון שדמי המקח נחשבים לממון מסויים.ונחשב הדבר כאלו מוציא מרשות הגוי חפץ מסוים. (הוא מבסס דבריו על הערוך, שלמד בדברי הגמרא שם שרבא הבליע את השכר של הגוי, שהוא שילם לו יותר ממה שהיה צריך כדי שהגוי ימהר לגמור את המקח ולא ישים לב שהוא נתן לרבא כלי זהב במקום נחושת, ולא פרש כדברי רש"י שהוא שילם לו פחות ממה שהגיע לו,) בעניין השאלה שלנו, נראה שגם לפי המהרש"ל, אין חובה להשיב את המחשב, כיוון שהחברה התכוונה לתת את שני המחשבים, כל אחד בזמן ששלחום, ובשעת המקח לא היה הטעייה מזידה מצד הישראל, אלא פעולה שגרתית ותקינה. אין לומר שבמקום שיש דינא דמלכותא שמתייחס ספציפית לעניין איסור הפקעת הלוואתו, אסור להפקיע, שהרי מצינו היתר להפקיע מס מהמלך גם במקום שהמלך גובה את המס באופן תקין, כך שמותר לו לגבות מצד דינא דמלכותא, (הדברים הובאו בסימן שסט, סעיף ומה שאסור להפקיע במקום שהמלך עצמו גובה את המס, או כשהקנה את יכולת הגבייה ליהודי, אינו מצד דינא דמלכותא, אלא הוא מצד אחר, או מצד הסכנה שבדבר (כס"מ) או מצד שהמלך נחשב כאלו כבר גבה הממון, או מצד שמי שמשתמש בארצו ושרותיו של המלך מחוייב מעבר לדינא דמלכותא (גר"ז)). אמנם באופן שהדבר עלול להוודע לגוי אסרו להפקיע הלוואתו. המאירי, במסכת ע"ז יז כותב זאת אודות מורידין ואין מעלין, במסכת בב"ק לז כותב זאת אודות דיני נזיקין של שור שהזיק שור של גוי, ובדף קיג, כותב זאת אף אודות השבת אבדתו) וכתב על כך הראי"ה קוק (באגרת פט) שבימינו עיקר הדין כמוהו, (יש לומר ששאר ראשונים שחלקו עליו חלקו לפי מה שראו את הגויים בתקופתם, ולא העלו על דעתם שהגויים יגיעו למדרגה מוסרית כמו שהגיעו חלקם בימינו ושמא בימינו היו מסכימים?) לאור דברי המאירי, יש מקום להחזיר את המחשב. הרב מרדכי גרוס.
שאלה: מים אחרונים ואשר יצר: האם אפשר לומר מים אחרונים ואחר כך לברך אשר יצר ורק אז לברך את הברכה האחרונה?
תשובה: הגמרא ברכות מב,א - תיכף לנטילה ברכה. רש"י הסביר, שלא לאכול לאחר מים אחרונים. ויש שהסבירו שלא להפסיק כלל אף בדברי תורה. וכן כתב האר"י לא להפסיק בין מים אחרונים לברכת המזון אך לדברים נדרשים מותר. ולכן כאשר נטל ידיו לשירותים יברך 'אשר יצר' ואחר כך ברכת המזון ואינו הפסק. (סימן קעט, שעה"צ ז, וע"פ ילקו"י קפא, הערה כב).
שאלה: נקרעה לי קופסת התפילין: נקרעה לי הקופסה שבה שמים את התפילין של היד. מה אני אמור לעשות? האם זה חשוב מאוד?
תשובה: תקנה קופסא חדשה כדי לשמור על התפילין ועל כבודם.
שאלה: וידוי דברים: אני רוצה לומר וידוי בלילה ורציתי לשאול האם צריך ואפשר לומר את הפירוש בקול,למשל (חיללנו שבתות,אכלנו מאכלים לא כשרים וכ ו)?
תשובה: חטאיו של האדם מזכירים בלחש בינו ובין הבורא!!!! ורק הדברים הנאמרים לפי הא' ב' נאמרים בקול 'אשרי.כסויי חטאה'
שאלה: כוון סטנדר בשבת: לעתים בשבת צריכים להעביר שיעור בביהכנ"ס כשמביאים את הסטנדר מתברר שהוא לא בגובה המתאים. המג"ש נאלץ לשחרר את הברגים ולכוון את הסטנדר לגובה המתאים. עלה החשש שאולי יש בכך משום איסור מלאכה של תיקון כלי. זאת מכיון שכשהברגים משוחררים הסטנדר נמצא במצב בלתי שמיש. כמו כן, היו שסברו שאולי סטנדר שכוונו נעשה עם פינים קפיציים יהיה עדיף מכיון שבו אין מצב בו הסטנדר אינו שמיש וכך אין בו תיקון כלי. האם מדובר בחשש סביר?
תשובה: אם ההרמה וההורדה נעשות לעתים קרובות מותר גם בשבת
שאלה: נישואין אזרחיים בין כהן לאשה שלא יכולה להוכיח יהדותה: כהן נשא אישה שהתייתמה בגיל שנה ברוסיה, יודעת שהיא יהודיה במקור אך לא יכולה להוכיח זאת וכל זאת בנישואין אזרחיים. האשה מראש רוצה לעבור גיור לחומרא ומרגישה מאז ומתמיד שהיא יהודיה וגם יודעת זאת. האם ניתן לעבור גיור לחומרא במקרה הזה (כשכבר חיים כזוג נשואי). האם ניתן לעבור גיור רגיל לשם כך? מה סטטוס הילדים במקרה זה? מראש
תשובה: ב"ה שלו-ם וברכה, ליהודי אסור להתחתן עם גויה ולכהן אסור להתחתן גם עם גיורת. אם האישה גויה הילדים גויים, אני מציע שתפנה לבית דין לשם בירור היהדות של האישה. הרב חגי בר גיורא
שאלה: חלב נוכרי לעומת חלב ישראל: מה ההבדל בין חלב ישראל לחלב נוכרי? הרי הרבה מוצרים בעלי כשרות מסומנים שמעורב בהם חלב נוכרי. השאלה נשאלה בהמשך לשאלה "אבקת חלב נכרי חלב נכרי בכלי פרווה"
תשובה: ב"ה שלו-ם וברכה, חכמינו אסרו לשתות חלב של גויים מחשש לחלב לא כשר (גמל, חזיר וכו'). חלב ישראל הוא חלב של יהודי או שיהודי פיקח על החליבה. האיסור במקורו היה על חלב טבעי נוזלי, לכן יש פוסקים שהתירו אבקת חלב נוכרי. הרבנות הראשית אוסרת להשתמש בחלב נוכרי ומתירה להשתמש באבקת חלב נוכרים בתנאי שדבר זה יצוין על האריזה. הרב חגי בר גיורא
שאלה: חימום נוזל לשיכוך כאבים: מיכל המכיל נוזל ובו מעין עיגול מתכתי שלחיצה על העיגול גורמת להתחממות הנוזל והחום עוזר לשיכוך כאבים, האם מותר להפעילו בשבת, והאם מותר להשתמש במכשיר בשבת?
תשובה: כיצד פועל החימום? מהי המטפרטורה?
שאלה: גוי בסוכה: כבוד הרב הבעיה שלי מתחלקת לכמה קשיים: במשפחה שלנו יש זוג לא נשוי בו האשה יהודייה מסורתית-חילונית והגבר גוי השוקל גיור בכדי לקיים חתונה אורתודוקסית כהלכה ולהבטיח את יהדות הילדים. כחלק מזה שהאשה מנסה להציג את אורה של היהדות בפני בן הזוג שלה היא סיפרה לו רבות על החגים עד כדי כך שהוא בעצמו ציפה להתארח בסוכה בשמחה רבה. אלא שבני זוג דתיים(הנשים אחיות) במשפחה התנגדו לאירוח הגוי בסוכה בטענה שזה מנוגד להלכה. התחלנו לחקור באינטרנט בנושא וגילינו דעות חלוקות וסותרות: חלק מהרבנים אומרים שזה מותר ואין מניעה הלכתית, חלק אומרים שזה אסור מפאת סילוק השכינה ותלמיד ישיבה בן 22 שנשאל אמר שזה איסור שמקורו בזוהר הקדוש ומתייחס לעובדי פסלים ושאינו מופיע בהלכה. לבסוף עשינו שאלת רב כאשר הרב פסק שזה אסור. האשה הודיעה לבן זוג שבסוכות הוא לא יכול להתארח בסוכה ויאלץ לאכול יחד איתה מחוץ לסוכה. הדבר ציער אותו מאוד, גרם לו לעלבון אישי, ואף גרם לו להתחרט בכיוון הגיור אותו התחיל לשקול. ואחרי כל הסיפור הזה, שאלותי: מה הטעם של האיסור על אירוח גוי בסוכה, והאם מקורו הלכתי או לא (מה המקור שלו בכללי?), וכן, במצב בו כבוד האדם מתנגש עם הלכה ואף גורם לו להתרחק מאור היהדות, מה הטעם בכך מלכתחילה?? ב מראש,
תשובה: השמירה על קיומו של עם ישראל הוא משימה חשובה ולכן שנראה כניסיון לפגיעה בה התגובות קשות. ישנם ספרים עפ"י הקבלה שאכן כתבו כך : כף החיים תרלט,ו. פסקי תשובות תרלט, ג. ובזה מדובר על גוי סתם בחו"ל שחיו בסביבה של אינם יהודים. אך כאן השאלה שונה לגבי האינו יהודי בנידון: ולכן השאלה האם הקשר בין הזוג הוא רציני ויוביל לגיור ולנישואין? (האם הגוי המדובר הוא ישראלי מחבר העמים?) בהחלט ראוי להזמין ולקרב אותם לתא המשפחתי,ובכך לקרב אותו ליהדות הניסיון מוכיח כאשר יש למתגייר קשר למשפחה דתית, וקשר לחברה הדתית רמת קיום המצוות של המתגיירים גבוהה יותר. ישנה מחלוקת דומה האם מותר ללמד גוי תורה (עפ"י מסכת שבת לא,א)והכריעו שלגבי אלו הרוצים להתגייר עדיף ללמדם תורה. וכאן הדעות החלוקות בין חכמי ההלכה, ולא עפ"י הקבלה שרבים לא פוסקים לפי חוכמת הנסתר.
שאלה: נעילת סנדלי שורש ביום הכפורים: בהמשך לתשובה בענין נעלי קרוקס ביום הכפורים, האם מותר לנעול סנדלי שורש ביום הכפורים?
תשובה: אם הסוליה קשה ולא מרגישים את הקרקע זו נעל רגילה ואין לנעלה ביהכ"פ
שאלה: מצאתי כסף בחנות: מצאתי בחנות שטר של 100 ש"ח (לא ליד הקופה). האם עלי להכריז על השטר? אם לא, מותר לי להשתמש בו?
תשובה: אם אין במעות סימן הרי הם של המוצא והוא יכול להשתמש, מכיון שאדם עשוי למשמש בכיסו כל שעה (לבדוק את ארנקו, כספו שבכיס) וסביר שיגלה מהר (יחסית) שכסף זה אבד ממנו, ומתייאש מיד מפני הרבים שעוברים בחנות וימצאו מעות ללא סימן. אשר על כן המעות של המוצא. מקורות: משנה מסכת בבא מציעא דף כ"ו, ב, שולחן ערוך חושן משפט סימן רס סעיף ה'.
שאלה: מתנה למפרע ע"י קטן: בהמשך לשאלה הקודמת- האם אפשר שהקטן ימכור גם ליו"ט ראשון, וכל סוף יום מכירות הגדול יגיד שמה שמכר באותו היום הוא מתנה לקונים,?( ואז אין פה קניין של ממש שהקטן עשה אלא רק נתן מתנה.( השאלה נשאלה בהמשך לשאלה "מכירת ארבעת המינים על ידי קטן"
תשובה: אומנם בנתיבות המשפט סי קפס ב יש סברה דומה שאם אדם שולח קטן לעשות תמעשה ומשלחו אומר כל מה שיעשה הקטן הוא על דעתי הקניין מועיל. אולם כל זאת כשהמשלח לא יתרעם על טעות כל שהיא של הקטן. כי אם הוא יתרעם על כך נמצא שמעשה הקטן לא היה על דעת המשלח
שאלה: בין אדם לחברו-גירושין : אני נמצא כעת בהליך גירושין מכוער מאין כמותו מלווה בהשמצות ובשקרים רבים מצד בת זוגתי ומשפחתה, כשהיא מסרבת להראות לי את ילדתי התינוקת בת 5 חודשים בסך הכל ללא איזשהו צו המונע ממני חלילה זאת ממני וללא סיבה הגיונית(יש לציין שאני בעל עבר נקי)כשראיתי אותה בחודשיים וחצי האחרונות פעם אחת!, וגם זה בתיווך של של עורכי הדין משני הצדדים.יש לציין שאיני נגרר לרמתה ולרמת בני משפחתה וממתין בשקט אך בסבל לדיון בעוד כחודש וחצי. שאלתי היא האם בתפילת שחרית אומר בכל זאת "הריני אוהב כל אחד מבני ישראל כנפשי ומאודי" או שאוכל להשתמש במונח אחר כי יש לי קצת כעס עליה אני מוכרח להודות וכרגע אני משתמש במקום אוהב "משתדל לאהוב". שאלתי השניה האם לקראת כיפור ראוי לבקש ממנה סליחה? כי בכל אופן שמערכת יחסים מתרסקת לשני הצדדים יש חלק גם אם צד אחר גרם למשבר יותר. וגמר חתימה טובה שלומי ברדה
תשובה: גם שמתגרשים ראוי שזה יהיה בדרך הראויה, והילדה המשותפת תפגיש בינכם לעוד שנים רבות, ולכן תעשה מבחינתך את האפשר שכך יקרה. ומה שכתבה :'משתדל לאהוב'. בהחלט ראוי לבקש סליחה ולפתוח דף חדש בהליך הגירושין.
שאלה: כיצד לנהוג ביום כפור בתחילת היריון: כבוד הרב בשעה טובה, היום (ערב כפור) אשתי עשתה בדיקה ביתית להיריון וב"ה התשובה חיובית, מכיוון שהיא בתחילת היריון היא מעוניינת לדעת כיצד עליה לנהוג בצום? והאם יש הבדל בין תחילת היריון שאז העובר רק בתחילת דרכו (לפי חישוב שלה היא בערך בשבוע חמישי) להיריון מתקדם?
תשובה: נשמע הריון ראשון בגדול מעוברת חייבת לצום ולכן אם אין בעיות מיוחדות היא תעבור את הצום ב ב"ה. חשוב שתמצא במנוחה, וכמובן עיקר היום הוא הצום ולכן אם יעזור שהיא תהיה בבית במשך היום ולא תלך לבית הכנסת, עדיף שתשאר בבית. במקרה שתרגיש קושי מותר לה לשתות 40 מיליליטר כול 9 דקות.
שאלה: קעקוע כבר לא תמידי : יצא עכשיו דרך נוספת להסיר קעקוע תמידי ( בדרך זו אפשר להוריד קעקוע ב40 דקות בלי הרבה מאמץ. כך שקעקוע זה כבר לא דבר תמידי הרי שהתורה אסרה קעקוע תמידי ולמדתי בישיבה שהתורה היא רק דבר כללי ודרבנן אחראים להתאים אותה לכל תקופה ותקופה לפי ראות עינם כך שאם התורה אסרה קעקוע תמידי והרי עכשיו הוא כבר לא תמידי בכלל כי אפשר להוריד אותו יחסית מהר ואני מניח שעם נפלאות הטכנולוגיה יהיה אפשר בזמן הקרוב להוריד אותו עוד יותר מהר וללא כאבים כלל. אז האם המצב כזה בתקופתנו שהיא שונה לגמריי מתקופת התורה וקעקוע תמידי הוא לא קעקוע תמידי כלל. האם מותר לעשות קעקוע?
תשובה: הפוסקים הזכירו, שגם אם מהתורה האיסור רק כתב שקוע שלא ניתן להימחק אולם מדברי חכמים אסור גם בכתב שלא נמחק מאליו. ויוצא שכל כתיבה בגוף במקום שהיה שם שריטה, לפחות אסור מדברי חכמים. ע' על כך שבט הלוי ח"ג, ס' קי"א.
שאלה: שאלות לגבי אבלות: אני בשנת אבל על אבי ורציתי לדעת מספר דברים. האם בשנת אבל מותר להסתפר? אם קניתי בגדים לפני פטירת אבי ולא לבשתי אותם האם מותר ללבוש אותם? האם מותר לקנות נעליים? בגדים? לבנים? תכשיטים? ארון? אם קנו לי תכשיט לפני הפטירה ואני מעוניינת להחליף אותו האם מותר?
תשובה: 1. תספורת באבילות על הורים - לספרדיות -מותר לאחר שבעה. לאשכנזיות - כמו הגברים לאחר 30 יום וגערה. 2.קניות וחידוש - כל בגד שחייבים לקנות מותר או שאת מרגישה שאין לך מה ללבוש, ומברכים שהחיינו. וכן הדין בקניות מותר לפי הצורך. 3. החלפת תכשיטים - מותר. (צרור החיים עמ' 85,94)
שאלה: להרים דלת בשבת: הדלת של החדר שלנו(דלת מעץ) נשברה ואנחנו צריכים להזיז את הדלת כדי לפתוח או לסגור את החדר, שאלתי היא האם מותר להזיז את הדלת בשבת? לכם!
תשובה: דלת שהתפרקה לפני שבת ורוצים לטלטלה בשבת על מנת להשתמש בה מותר. אך אם התפרקה בשבת אסור מפני שהדלת מוקצה. (שש"כ כג, לב. כ,מג)
שאלה: תנאי בברכת שהחיינו: יום הכיפורים עבר, אך שאלתי לגבי הדלקת נרות לפני הצום אימי הדליקה ואחר כך נסענו לבית הכנסת ואחד האחים אמר לי שלא תברך שהחיינו על הדלקת הנרות, מהי ההלכה בנושא?
תשובה: ברכת שהחיינו בהדלקת נרות לפני החג נוהגות הנשים האשכנזיות וחלק מהספרדיות עפ"י הבא"ח. אך אשה שמדליקה נרות ומברכת גם שהחיינו אסור לה לעשות מלאכה לאחר ההדלקה כיון שקיבלה את החג ותנאי לא מועיל בברכת שהחיינו. ולכן כיון שרציתן לנסוע ברכב לבית הכנסת לא תברך שהחיינו ותשמע שהחיינו בבית הכנסת בכול נדרי.(שש"כ מד,ד פסק"ת תרח,א)
שאלה: ללכת למלון שאין בו סוכה: האם ניתן ליסוע ללילה למלון,כאשר ידוע מראש שאין שם סוכה לשינה?
תשובה: לא
שאלה: כביצה מזונות בסוכה: הסוכה אצלנו בבית היא למטה, מה שאומר שכל פעם שרוצים לאכול צריך לרדת 2 קומות,לעשות סיבוב ולהגיע לחצר של הבניין. האם באמת חייבים על כל כביצה מזונות (בורקסים וכדו ) לרדת לסוכה? אם כן, הדבר הוא טורח גדול והאם ישנן הקלות? חג שמח ו
תשובה: כשזה טורח גדול זו מידת חסידות לאכול את זה בסוכה. ואם זו טרחה גדולה - אינו חייב להיות חסיד. ניתן להשאיר מאגר אוכל בסוכה (אוכל שמשתמר בתנאים כאלו - כגון פירות ועוגיות), ולא יצטרך להוריד אוכל מהבית כל פעם שירצה לאכול.
שאלה: 2000 שנה ועוד אין בית שלישי?: אני אדם חילוני, אוהב ישראל מכל הלב והנשמה, חשוב לי קודם כל לציין וכל מה שכתוב אלו הרהורים לאחר כיפורים. בין חורבן בית ראשון לבניתו בשנית חלפו 70 שנה. זה הכל. מחורבן בית שני חלפו 2000 שנה!! איפה אתם?!מה נסגר?! אתם הרי כלכך רוצים את זה,בכל תפילה בכל יום זה מוזכר,זה אחד מאבני היסוד של כל תא בגופכם. הבנתי שחלק טוענים שצריך לבוא המשיח קודם,ועוד איזה תירוץ עם השכנים הערביים. 70 שנה זה כל הזמן שלקח בין בית ראשון לשני.זה הכל. במאה השנה האחרונות הומצא בערך כבר הכל ע"י בודדים או קבוצות קטנות של אנשים עם ראש ויוזמה. איך זה יתכן שעם שלם שכולו מח יהודי שמונה מיליונים, לא הצליח ב2000 שנה לישם מטרה שהיא אחת מאבני היסוד של חייו?
תשובה: המטרה של ביאת המשיח הינה מטרה ענקית שטומנת בתוכה שינוי מן השורש של הרצון הכלל האנושי להטיב. העולם נמצא במלחמה מתמדת בין טוב ורע. ימות המשיח זו הכרעה לצד הטוב של המלחמה. נצחונות קטנים ומקומיים ב"ה היו לנו מאז שיבת ציון. כאן אנו מחכים לשינוי מן השורש, לאדם עם לב אחר. נוכל להגיע לשם רק מכוח דורות ע"ג דורות שקדמו לנו וחתרו להגיע לאותה מטרה.
שאלה: נטילת לולב: הרב אני ואבא שלי נלך בע"ה להתפלל בסוכות בבוקר בחוה"מ האם זה אפשרי ומקובל שנהיה רק עם סט אחד של 4 המינים כי מנענים ביחד עם הרב בכמה קטעים בתפילה וזה יהיה סיבוך לא?
תשובה: מקובל לקנות 4 המינים לכול אחד במיוחד שהשנה יום הראשון חיובו מהתורה.
שאלה: סוכה שנבנתה בשטח ציבורי: מה הדין של סוכה שנבנתה על דשא בחצר בית משותף למרות התנגדות של השכנים?
תשובה: אם חוק הבתים המשותפים לא מאפשר זאת הסוכה פסולה
שאלה: רבנות רחובות: אדם שמקפיד על בשר גלאט, האם רבנות רחובות טובה בשבילו?
תשובה: ב"ה שלו-ם וברכה, כשרות מהדרין של רבנות מקומית אמורה להיות מהדרין על פי כל הדעות. הרב חגי בר גיורא
שאלה: נקודה שחורה באתרוג: נקודה שחורה על בלעלאך, האם זה פסול, כשר או מהודר? אבקש את הכרעת הרב אריאל כי הפוסקים לא דברו על זה.
תשובה: הפוסקים מדברים על כך שכל שינוי מראה הניכר לעין הטבעית בחוטם של האתרוג פוסל את האתרוג
שאלה: מעשר כספים לאירוח הורים: ברוך השם הבית שלנו מלא ברעש ובלגן של ילדים קטנים. דבר זה מקשה עלינו את האירוח של הורינו המבוגרים. הפתרון שלנו הוא לקחת להם צימר שקרוב לבית הכנסת והם ישנים שם ואוכלים אצלנו. האם ניתן להשתמש במעשר כספים למטרה זו?
תשובה: אם אין להם אמצעי קיום משלהם מדין צדקה מותר להשתמש בכספי מעשר
שאלה: בחירת שם לבת: רציתי לדעת מה דעת הרב על השם אליענה לבת? ושנה טובה
תשובה: אין בהלכה הלכות שמות אא"כ מדובר בשם של רשע העיקר שתגדלוה לתורה לחופה ולמעשים טובים
שאלה: אתרוגי קלבריה: ב"ה לרב קניתי אתרוג מסוג קלבריה עם השגחה של הרב יעקב מאיר שטרן השאלה אם אני יכול לסמוך שהאתרוג איננו מורכב? וחג שמח
תשובה: אם אתה מסופק מדוע אתה קונה אתרוג כזה קנה אתרוג בטוח
שאלה: הימצאות עם תפילין בחדר שינה: האם מותר ללמוד ולהתפלל עם תפילין בחדר שינה כאשר אין אדם שישן שם באותה העת.?
תשובה: מותר